stanford-oval/wikipedia huggingface dataset:
תקיפות מיניות בערב השנה החדשה בגרמניה (2015)
אירועים דומים בגרמניה שלאחר מכן > ראש השנה 2015–2016

בכיכר הסנאט של הלסינקי (פינלנד), שם התאספו 20,000 אנשים לחגיגות ערב השנה החדשה 2015–2016, נשים התלוננו בפני "צוותי ביטחון" על מבקשי מקלט שמגישים את שדיהם ומנשקים אותם באופן לא רצוי, כפי שדיווחה המשטרה. שלושה מבקשי מקלט עיראקים נעצרו בגין תקיפות מיניות בכיכר. בשתי תקיפות מיניות נוספות, החשודים היו גם מבקשי מקלט שנלקחו למעצר במקום, מסרה המשטרה.
אירועים דומים בגרמניה שלאחר מכן > ראש השנה 2015–2016 > שוודיה

בעיר קאלמאר השוודית דיווחו 15 צעירות למשטרה כי גיששו אותן על ידי קבוצות גברים בערב השנה החדשה 2015–2016; בוצעו 11 דיווחים על תקיפה מינית. לפי הדיווחים, קבוצות של גברים הקיפו נשים בכיכר צפופה וגיששו אותן. שני החשודים הראשונים שזוהו בקלמר היו מבקשי מקלט.
אירועים דומים בגרמניה שלאחר מכן > ראש השנה 2015–2016 > שווייץ

בציריך, שווייץ, שש נשים דיווחו למשטרה שהן מוקפות ב"גברים כהי עור" בערב השנה החדשה 2015–2016 ששדדו, גיששו והתעללו בהן.
אירועים דומים בגרמניה שלאחר מכן > ראש השנה 2015–2016 > אוסטריה

באוסטריה, מספר התקפות מין בערב השנה האזרחית החדשה 2015–2016 נאמרו בתקשורת המקומית. קורבן לכאורה של התקפת מין בזלצבורג סיפרה לעיתון אוסטרי שבזמן שטיילה עם חבריה במרכז ההיסטורי של זלצבורג, הם הותקפו על ידי קבוצה של 10–15 גברים. גבר אחד תפס את אחת הבנות, הכניס את ראשה לראשה במקטורן שלו, חיבק אותה וליקק את פניה. היא נאלצה להכות ולבעוט בגבר כדי להשתחרר.
טיפול בקורבנות

המבורג – בגרוס פרייהייט בהמבורג, סדרני מועדונים סידרו אזור הגנה בחצר האחורית לנשים שנפגעו מינית בערב השנה החדשה 2015–2016.
שטוטגרט – לפחות במקרה אחד עוברי אורח וסדרן מועדון נחלצו להציל נשים שהוטרדו מינית בשטוטגרט בערב השנה החדשה 2015–2016, וגרמו לעבריינים לברוח.
דורטמונד – באחד מתקריות ההטרדה המינית בדורטמונד בערב השנה החדשה 2015–2016, התערבו עדים, ואפשרו לשתי הנשים המוטרדות להימלט.
לקריאה נוספת

אליס שוורצר (עורך): Der Schock – die Silvesternacht von Köln (ההלם – ערב השנה החדשה של קלן), קלן 2016, מסת"ב 978-3-462-04999-2
הערות שוליים

↑  "Warum Leipziger Linke ein Integrationsprojekt stoppten" [Why Leipziger left stopped an integration project]. Der Spiegel (בגרמנית). 19 באוקטובר 2016. נבדק ב-29 באוקטובר 2016. {{cite web}}:  (עזרה)
↑  Mindestens 7000 Frauen sind in Deutschland seit 2015 Opfer sexueller Übergriffe von Flüchtlingen geworden

נויה ציריכר צייטונג 7 בינואר 2024
1 2 3 4    Richard Orange, ‏Unprecedented sex harassment in Helsinki at New Year, Finnish police report, The Telegraph, 8 January 2016
↑  "Poliisi varautui uuden vuoden häirintään tehostetusti – kaikista ahdisteluyrityksistä tulee ilmoittaa poliisille" [Police prepared for the new year intensified harassment – harassment of all companies should be reported to the police] (בפינית). Poliisi. אורכב מ-המקור ב-28 במרץ 2017. נבדק ב-31 בינואר 2016. {{cite web}}:  (עזרה)
1 2 3  "Swedish women report being groped by men on New Year's Eve". The Globe and Mail. במאי 2018. נבדק ב-20 בדצמבר 2018. {{cite web}}:  (עזרה)
↑  "Flera kvinnor ofredade under nyårsnatten". Expressen (בשוודית). נבדק ב-18 בפברואר 2017. {{cite news}}:  (עזרה)
↑  "Två misstänkta för Kalmarofredande" [Two suspects in Kalmar Molestation]. Sydsvenskan. אורכב מ-המקור ב-4 בפברואר 2016. נבדק ב-31 בינואר 2016. {{cite web}}:  (עזרה)
1 2 3  "New Year's Eve sex assaults also reported in Finland, Switzerland and Austria". News Corp Australia Network. 8 בינואר 2016. נבדק ב-8 בינואר 2016. {{cite news}}:  (עזרה)
ה-Bahnhofsvorplatz של קלן בין תחנת הרכבת המרכזית (משמאל) לקתדרלת העיר (מימין) היה האתר העיקרי של התקיפות והשוד המיניות בערב השנה החדשה 2015–16.
רוב התקיפות המיניות לכאורה בהמבורג בערב השנה החדשה 2015–16 התרחשו ברחוב גרוס פרייהייט.
מיכאיל גרובמן

| --- | --- |

 לידה:  21 בספטמבר 1939 (בן 85) מוסקבה, ברה"מ 
 תחום יצירה:  ציור 
 זרם באמנות:  אוונגרד רוסי 
 פרסים והוקרה:  פרס דיזנגוף לאמנות הציור והפיסול 
 צאצאים:  לטי גרובמן, יעקב יאשה גרובמן 
 grobman.info
 
מיכאיל יקובלביץ' גרובמן (ברוסית: Михаил Яковлевич Гробман; נולד ב-21 בספטמבר 1939) הוא צייר ומשורר ישראלי, יליד ברית המועצות.
קורות חיים

גרובמן נולד במוסקבה. בשנות ה-60 של המאה ה-20 היה חבר פעיל בתנועת ה"אוונגארד השני" בברית המועצות. בשנת 1967 התקבל כחבר חבר באגודת הציירים של מוסקבה.
בשנת 1971 גרובמן עלה לישראל והתיישב בירושלים. בשנת 1975 יסד בירושלים את קבוצת "לויתן", ביחד עם אברהם אופק ושמואל אקרמן וכתב עת בעריכתו לויתן (בשפה הרוסית). החל מ-1983 חי ועובד בתל אביב.
בשנת 2001 הוא זכה בפרס דיזנגוף.
בנו הוא האדריכל יעקב יאשה גרובמן ובתו היא מפיקת הסרטים לטי גרובמן.
לצד היותו אמן ידוע הוא גם דמות בולטת ומשפיעה מאוד בסצנה הספרותית הרוסית בישראל, משורר, ותאורטיקן, אספן ואוצר שחקר רבות את התרבות הרוסית והיהודית. בכל התחומים האלה התבלט גרובמן כאחד היוצרים הבודדים שיש להם אידאולוגיה ברורה, מוצקה ובעלת השפעה ניכרת בתחומי האמנות הוויזואלית והספרות היפה בשפה הרוסית. לשלב השיא של ההכרה ביצירתו הגיע גרוברמן ב-2014 כאשר במוסקבה הוצגה תערוכת ענק שלו (שכללה לא פחות מ-360 עבודות) בשם "Grobman: 4 Exhibitions". התערוכה נפרשה על פני שלוש קומות של המוזיאון לאמנות מודרנית ונחלקה לארבע תערוכות שריכזו תקופות שונות בעשייתו של גרובמן. בד בבד עם תערוכות אלו הוענק לגרובמן בעת ביקורו ברוסיה תואר דוקטור לשם כבוד מטעם האקדמיה הרוסית לאמנויות.
עשייתו האמנותית > תקופתו בברית המועצות

בשנות ה-60 היה גרובמן היה חלק מרכזי בבוהמה התוססת של תנועת האוונגרד הרוסי השני, מונח אשר הוא טבע בעצמו. התנועה התנגדה לאמנות הריאליזם הסוציאליסטי בשירות השלטון. גרובמן ספג את השראתו מזרם האוונגרד הרוסי הראשון משנות ה-20, אליו נחשף לראשונה בשנות ה-50 במרתפי הספריות והמשיך לחקור אותו ולגלות דרך אוספים פרטיים. גרובמן העריץ במיוחד את האמן קזימיר מלביץ' שטען כי ביצירתו יכול האדם להפוך לאל, ובאמצעות כל מעשי ידיו שואף האדם להגיע אל פסגות המחשבה, בתקווה להשיג את השלמות.
בעבודתו של גרובמן נראו שלושה יסודות בולטים: חזרה לפרימיטיביות, סמל, ואות. בעבודותיו ניתן היה לראות ריבוי דימויים סמליים רוחניים; מהקבלה, מהיהדות, מהמיתולוגיה ודימויים פרי דמיונו של האמן. חלק משמעותי בעיצוב זהותו האמנותית היה השתתפותו במשלחת מחקר לאזור בגבול שבין טג'יקיסטן לאפגניסטן בשנת 1963. במהלך שהותו במשלחת שלח לאשתו אירה מכתבים שעל גבי מעטפותיהם צייר יצורים דמיוניים שונים, מהם כאלה שסימלו את הרוע ואת המוות כמו, "דרקון" ו"מלך נחש".
בשנת 1964, מופיע לראשונה ביצירתו של גרובמן הלווייתן. הלוויתן הוא דמות סימבולית עשירה במשמעויות, המופיעה מעת לעת ביצירתו של גרובמן. גרובמן רואה בלווייתן "סמל השמים, האדמה, המים, הים והרוח, התנועה והכיוון, סמל גם לעם. סמל דואלי של בעל חיים ואבן".
בשנת 1967 בגיל 28 ניסח גרובמן את מניפסט "הסימבוליזם המאגי". במהלך שנות ה-60 גרובמן החל לראות את עצמו יותר ויותר כאמן יהודי ועבודותיו החלו לקבל אופי יהודי, ישראלי ופוליטי. עבודה שממחישה זאת בצורה חדה היא עבודתו "הקבר של החייל הישראלי" (1963) שבה נראה קבר עם שני לוחות ועליהם חרותות המילים העבריות "אמרו" ו"לאלוהים", ולצִדם מנורה בעלת שבעה קנים, וברקע – נוף דמיוני של הרי יהודה. מלחמת ששת הימים הציתה את דמיונו של גרובמן וארבע שנים לאחריה, וב-1971, עלה לישראל והתיישב בירושלים.עשייתו של גרובמן כהוגה האוונגרד השני בברית המועצות, וכחלק מרכזי בבוהמה הרוסית אשר התנגדה לאידאולוגיה הסובייטית, מופיעים בספרו "לוויתן". בתקופה זו היה עסוק בגילוי היצירות של זרם האוונגרד וניסח את האידאולוגיה האמנותית המיוחדת שלו, אך היומנים שבהם עסק בגיבושה לא נשתמרו. שאיפתו של גרובמן הייתה לעלות לישראל ולייצר אמנות יהודית חדשה.
עשייתו האמנותית > העשייה בישראל וקבוצת לוויתן

כאשר הגיע גרובמן לישראל נחשב לעוף מוזר בזירת האמנות המקומית שבה נכחו מצד אחד המופשט האוניברסלי של קבוצת אופקים חדשים ומצד שני אמנות מושגית מקומית כמו זו של רפי לביא. לטענתו לא היה מקום בארץ לאמנות יהודית בעלת סממנים מהגולה. אמנם גם לפניו היו ציירים יהודיים, כמו שאגאל ואחרים, אולם לדעת גרובמן הם בדרך כלל היו קיטשיים. ב-1971 הציג את תערוכתו הראשונה בישראל, במוזיאון תל אביב לאמנות באוצרותו של חיים גמזו.
ב-1975 הקים גרובמן קבוצה אמנותית בשם 'לוויתן', בשיתוף פעולה עם שמואל אקרמן ואברהם אופק. הם ניסחו מניפסט שהתבסס על סגנון 'הסימבוליזם המאגי' שגרובמן החל לנסח ב-1959. יצירתה של קבוצת 'לוויתן' הייתה מעין הכרזת מלחמה על הממסד הישראלי באמנות. המטרה בהקמת הקבוצה הייתה להפוך ציירים ואמנים צעירים לאמנים בעלי ראיית עולם ויצירה עצמאית. בהקמת קבוצה זו גרובמן שאף לייצר יצירה ישראלית עצמאית מנותקת מהמערב. בסוף שנות ה-70 החל גרובמן ליצור במקביל מיצגים ופרפורמנס כמו סדרת "מלאך המוות" – מיצבים ופרפורמנס ללא קהל, שהתרחשו במדבר יהודה עם שילוב פסוקים מהתנ"ך. סדרה זו כללה שישה מיצבים נחשבת לאחת החשובות באמנות המיצב המקומית של שנות ה-70. גרובמן נהנה מלייצר פרובוקציות וסקנדלים במיצגים שונים שערך, למשל במיצג מסוף שנות ה-90 בו נראים כיסאות כמו של אוטובוס ומסביבם הכיתוב 'איד'בח אל-יהוד'.
בעשייתו המשיך גרובמן לפתח את השפה האמנותית שלו ואת שילובם של דימויים סמליים עם אות ומילה כתובה, בציורים וקולאז'ים. בשנות ה-80, צייר על דימויים מודפסים ועטיפות ספרים בטכניקה שכינה "פוליגראז'". גרובמן נהג לצייר על חומרים ויזואליים מהתקופה הסטליניסטית אך בסגנון המנוגד אליהם ולאסתטיקה התעמולתית שלהם. בעבודותיו גרובמן אף תקף את לנין עצמו שעד אז הוצג באיורים נטורליסטים, בסצנות אופטימיות ותמימות. בחלק מעבודותיו גרובמן התייחס לנושא השואה כמו בעבודה 'הקבר של מיכאיל גרובמן בעיר דובסרי' (1981), עיר מולדבית שבה נרצחו סבו וסבתו של האמן. מיכאיל יצר מעל ל-250 פוליגראזים, בהם שילב בין דימויים מהיהדות ומהתרבות הרוסית תוך כדי ביקורתיות אירונית חריפה.
ספרות ושירה

גרובמן השתלב היטב בחוגי הספרות והאמנות המקומיים. את הזיקה של גרובמן למילה הכתובה נתן לראות בספריו הרבים, השירים וכתבי העת שהוציא לאור. כתביו של גרובמן זכו לאהדה רבה הן בקהילה הרוסית והן בקהילה הישראלית. כאשר עלה גרובמן לארץ פרסם בירושלים עיתון בשפה הרוסית בשם "לוויתן". בנוסף גרובמן פעיל בכתב העת ברוסית 'זרקאלו'שהקים יחד עם אשתו, העורכת והמבקרת אירינה ורובל. שיריו פורסמו בשפות רבות בכתבי עת ובאנתולוגיות.
תערוכות יחיד נבחרות

1995 - סיסמה ודימוי, הגלריה האוניברסיטאית, אוניברסיטת חיפה
1998 - תמונה=סמל+מושג, מוזיאון הרצליה לאומנות, הרצליה
1999 - מיכאיל גרובמן: עבודות 1960-1998, המוזיאון הרוסי הלאומי, סט. פטרבורג
2002 - השמיים האחרונים, מיצב, ביתן סווטה זוזורוויץ', בלגרד
2007 - בריאה בין כאוס לקוסמוס, מוזיאון בר דוד לאומנות ויודאיקה, קיבוץ ברעם
2007 - שמיים אחרונים, לושי ופטר אומנות ופרויקטים, תל אביב.
2009 - מטאמורפוזה של קולאז', המוזיאון לאמנות מודרנית, מוסקבה.
2010 - מיכאל גרובמן:עבודות נייר, גלריה מינוטאור, פריס.
2014 - 4 תערוכות של גרובמן, המוזיאון לאמנות מודרנית, מוסקבה.
תערוכות קבוצתיות נבחרות

1962 – "Young Artist", Udarnik Cinema, מוסקבה, רוסיה
1963 – Dostoevsky Museum, מוסקבה, רוסיה
1964 – Patent Institute, מוסקבה, רוסיה
1965 – "Artists from Moscow", Artists House, מוסקבה, רוסיה
1968 – "The New Moscow School", המוזיאון לאמנות, מוסקבה, רוסיה
1970 – "New Trends in Moscow", המוזיאון לאומנות, לוגאנו, שווייץ
1973 – "Modern Russian Art: Avant-garde Drawings", Ostwall Museum, דורטמונד, גרמניה
1975 – "Progressive Trends in Moscow, 1970-1975", המוזיאון לאומנות, בוכום, גרמניה
1978 – "קבוצת לוויתן", מוזיאון בית אורי ורמי נחושתן, אשדות יעקב מאוחד
1979 – "קבוצת לוויתן", בית האמנים, ירושלים
1979 – "20 Years of Independent Art in the Soviet Union", Gallery of st. Mary`s College, מרילנד, ארצות הברית
1982 – "קבוצת לוויתן", תיאטרון ירושלים
1987 – "Art Works Done in Groups", K-18, קאסל, גרמניה
1988 – "Avant-garde – Revolution – Avant-garde", מוזיאון תל אביב לאמנות, תל אביב
1991 – "Text – Image", מוזיאון ינקו-דאדא, עין הוד
1993 – "Understandable Arts", המוזיאון לאמנות ישראלית, רמת גן
1994 – "The Printer`s Imprint", מוזיאון ישראל, ירושלים
1996 – "Ketav: Flesh and Word in Israeli Art", Ackland Art Museum, צפון קרוליינה, ארצות הברית
1998 – "Aspects of Israeli Art of the 70`s: 1. Boundaries of Language", מוזיאון תל אביב לאמנות, תל אביב
1999 – "Open House", בית הגפן, חיפה
2000 – "Nonkonformisten 1955 – 1988", Markishes Museum, וויטן, גרמניה
2001 – "ילדים", בית הגפן, חיפה
2003 – "Yes do youtself…, Regeneration of Juddaism in Israeli art", זמן אומנות, תל אביב
2003 – "Das Recht des Bildes, Judische Perspektiven in der Modenen Kunst" מוזיאון בוכום, בוכום, גרמניה
2004 – "Poeta pingens", המוזיאון הלאומי לספרות, מוסקבה, רוסיה
2006 – "Times of change", המוזיאון הלאומי, סנט פטרסבורג, רוסיה
2007 – "Jews of Struggle – The Jewish National Movement in the USSR, 1967 – 1989", בית התפוצות, תל אביב
2008 - גלריה מינוטאור, בן-יהודה 100, תל אביב
2018 - הניצחון על השמש: גלגולו של האוונגרד הרוסי", מוזיאון ישראל.
ספרים בעברית

מיכאיל גרובמן, החירות מגיעה עירומה (תרגום מרוסית: לנה זידל, עריכת תרגום: עודד זידל, אחרית דבר: גלעד מאירי), תל אביב, הוצאת קשב לשירה, 2013.
מיכאיל גרובמן, לויתן, הוצאת כרמל, ירושלים, 2009. בתמיכת המשרד לקליטת עליה, קרן יהושע רבינוביץ לאמנויות תל אביב ומועצת הפיס לתרבות ואמנות.
מיכאיל גרובמן, בארץ שחורה שחורה - שירים, הוצאת כרמל, ירושלים, 2005
טקסטים נבחרים בעברית

שירים, שבו, כתב עת לספרות, גיליון מס' 16, 2006
שירים, "לויתן", בתוך זרקאלו - יצירה רוסית עכשווית בשיח הישראלי, אירינה ורובל גולובקינה, ניר ברעם (עורכים), עם עובד, תל אביב, 2005
שירים, גג, כתב עת לספרות, גיליון מס' 6, תל אביב, 2002
"על מאלביץ' ", בתוך זרקאלו - ראי לספרות רוסית עכשווית, אירינה ורובל גולובקינה (עורכת), הוצאת הקיבוץ המאוחד, תל אביב, 2001
"האניגמה של איזק לויתן", איזק לויתן, 1860-1900: רישומים וציורים, קטלוג תערוכה, מוזיאון תל אביב לאמנות, תל אביב, 1991.
"אור מן המזרח", סטודיו, גיליון מס' 8, פברואר 1990
"על מאלביץ' ", בתוך אוונגארד - מהפיכה - אוונגרד, קטלוג תערוכה, מוזיאון תל אביב לאמנות, 1988
הערות שוליים

1 2 3 4 5 6 7 8  אלי אשד, הלווייתן: הסימבוליזם המאגי של מיכאל גרובמן, באתר Art Port, ‏30 אפריל 2014
1 2 3 4 5  מארק שפס, סמל, אות ומילה ביצירתו של מיכאיל גרובמן, ‏2007
↑  מארק שפס, The Grobman Project
| --- | --- |
בקרת זהויות :  ICIA: 272839  NLI: 987007262044505171  PLWABN: 9810536953305606  BnF: cb155140377 (data)  GND: 118965255  ISNI: 0000 0001 1078 6842  LCCN: n85322561  LNB: 000300810  NKC: jx20060721002  NTA: 242030173  SELIBR: 225010  SUDOC: 121005933  ULAN: 500155678  VIAF: 96659845   WorldCat (עם VIAF): 96659845
עולם מוזר: האודיסיאה של אייב

| --- | --- |

 כללי
 תאריך הוצאה:  19 בספטמבר 1997
 סוגה:  משחק פלטפורמה
 פיתוח:  Oddworld Inhabitants
 הוצאה לאור:  GT Interactive Software 
 ארץ מקור:  ארצות הברית 
 הפצה:  GT Interactive
 עיצוב:  קליף בלסזינקי
 סדרה:  אודוורלד 
 דרישות תוכנה
 מנוע משחק:  Aware Lifeforms In Virtual Entertainment 
 מצבי משחק:  משחק מחשב מרובה משתתפים 
 פלטפורמות:  מיקרוסופט דוס, מיקרוסופט חלונות, סוני פלייסטיישן, גיים בוי
 המשחק הבא:  עולם מוזר: האקסודוס של אייב
 
 אתר רשמי
 
צילום מסך מהמשחק
עולם מוזר: האודיסיאה של אייב (באנגלית: Oddworld: Abe's Oddysee) הוא משחק פלטפורמה שפותח על ידי חברת "Oddworld Inhabitants". המשחק יצא ב-1997 עבור סוני פלייסטיישן, גיים בוי, והמחשב האישי. גיבור המשחק הוא דמות בדיונית בשם אייב.
בעקבות הצלחת המשחק, פיתחה החברה שלושה משחקי המשך: עולם מוזר: האקסודוס של אייב (1998), עולם מוזר: האודיסיאה של מאנץ' (2001), ועולם מוזר: זעם זר (2005).
עלילה

אייב הוא יצור מגזע המודוקונים שחי על הכוכב הבדיוני "אודוורלד". אייב, כמו כל המודוקונים, הוא עבד שעובד במפעל בשר ששייך לתאגיד שנקרא חוות ראפטור, אשר בבעלותו עומדים הגלוקונים, יצורים רשעים שמטרתם להרוויח כסף בכל צורה אפשרית. המפעל בו עובד אייב, מייצר שני סוגי בשר למאכל, פשטידות פרמייט ועוגות סקראבס. בעבר, המפעל היה מייצר גם מיץ' מאנצ'יס, עד שגזע המיצ'ים נכחד. אייב מגלה כי הפרמייטים והסקראבים נמצאים בסכנת הכחדה גם כן, ושמולוק, הגלוקון שבבעלות המפעל, מתכנן להפוך את המודוקונים למנת הבשר החדשה, כדי שהמפעל ימשיך לתפקד. כשמתגלה כי אייב יודע את הדבר הוא הופך למבוקש, ועליו מוטלת משימה: לברוח מחוות ראפטור ולהציל את שאר המודוקונים המשועבדים תוך כדי כך. בהמשך, מגלה אייב כי המודוקונים לא תמיד היו עבדים ושהפרמייטים והסקראבים אותם לכדו הגלוקונים והפכו למעדני בשר, הם במקור חיות קדושות עבור המודוקונים, ועליו להשבית את חוות ראפטור על מנת לשחרר את כל חבריו ואת החיות.
בתחילת המשחק, מוצג סרטון אנימציה המתאר איך גילה אייב את המזימה הזדונית של מולוק הגלוקון. המשחק משלב בתוכו סרטונים נוספים המוצגים בין שלביו ומתארים את התפתחות העלילה, וכל זאת תוך כדי כך שאייב עצמו מספר זאת. כמו כן, קיימים שני סוגי סוף למשחק: הסוף הטוב והסוף הרע, וכל אחד מהם מתואר גם כן בסרטון. על אייב להציל כמות מסוימת של מודוקונים במהלך המשחק על מנת לסיים את המשחק. אם השחקן לא הציל מודוקונים כלל, או לא הציל מספיק, מוצג סרטון הסוף הרע בו מולוק הגלוקון מצליח לתפוס את אייב לבסוף והופך אותו לבשר טחון, ולאחר מכן המשחק מתחיל שוב מהפרק האחרון, עד שהשחקן מציל את כל המודוקונים באותו הפרק.
סרטונים ושלבים

המשחק מתחלק ל-15 שלבים, כאשר בתחילת המשחק, בין השלבים ובסוף המשחק מופיעים סרטונים המתארים את התפתחות העלילה.
סרטונים ושלבים > הסרטונים במשחק

This Is Rupturefarms – באמצע משמרת לילה, מחליט אייב לגלות מהו הבשר החדש שעומד להיכנס לתפריט חוות ראפטור. באופן אירוני, באותה המשמרת מתקיימת ישיבת צוות. אייב מציץ אל תוך חדר הישיבות ומגלה להפתעתו שהגלוקונים מתכננים לחסל את העבדים המודוקונים ולהכין מהם את הבשר. אייב נס על נפשו, לא לפני שנתפס במצלמות המפעל, וברגע שמתגלה כי הוא יודע על התוכנית הוא הופך למבוקש, והגלוקונים פוקדים על הסליגים לרדוף אחריו ולחסל אותו ברגע שימצאו אותו.
Barrel Ride – סרטון זה מתאר כיצד הצליח אייב לברוח ממפעל הבשר בחוות ראפטור.
Abe's Moon – לאחר שהצליח לברוח מחוות ראפטור, מסתכל אייב אל השמיים ומבחין בירח משונה שבמרכזו סימן שנראה בדיוק כמו כף ידו. בזמן שהוא מתפעל מצורת הירח, אייב מחליק ונופל מצוק גבוה, ושוקע בתרדמת. לפתע, מופיע מודוקון עם מסכת שאמן, הוא לוקח את אייב אל ארץ המודוקונים, ואייב רואה לראשונה את ארצו ומגלה את כל סיפור בני מינו, שנחטפו על ידי הגלוקונים והפכו לעבדים, והחיות הקדושות אשר נלקחו גם הם ונהפכו למנות בשר בחוות ראפטור. כעת, על אייב לעבור מבחן כדי להוכיח שהוא מסוגל להציל את המודוקונים והחיות הקדושות מידי הגלוקונים הרשעים.
Paramonia Intro – באמצעות הכוחות המיוחדים שקיבל מהמודוקון במסכה, אייב רואה את ארץ הפארמייטים "פארמוניה" כפי שהייתה בעבר, ומגלה איך הגלוקונים חטפו את הפארמייטים לחוות ראפטור והפכו אותם לפשטידות בשר.
Paramite Scar – לאחר שאייב עבר את מבחן פארמוניה, מופיע המודוקון במסכה וחורט על ידו הימנית קעקוע בצורת פארמייט, שיסייע לו בהמשך הדרך.
Scrabania Intro – באמצעות כוחותיו המיוחדים, אייב רואה את ארץ הסקראבים "סקראבניה" כפי שהייתה בעבר, ומגלה איך הגלוקונים חטפו את הסקראבס לחוות ראפטור והפכו אותם לעוגות בשר.
Scrab Scar – לאחר שאייב עבר את מבחן סקראבניה, מופיע המודוקון במסכה וחורט על ידו השמאלית קעקוע בצורת סקראב.
Shrykull Revealed – אייב עבר בהצלחה את שני המבחנים וכעת הוא מוכן למשימה האמיתית, להשבית את חוות ראפטור ולשחרר את המודוקונים והחיות הקדושות מידי הגלוקונים הרשעים. כששתי הצלקות על ידיו, אייב מקבל כוח עצום המאפשר לו לנטרל את אויביו והמכשולים העומדים בדרכו.
Mullock Watches – סרטון זה מופיע לאחר שאייב חזר לחוות ראפטור והשלים סופית את המשימה, ובו מתגלה כי מולוק הגלוקון צפה במה שקרה לאורך כל הדרך, וכעת הוא רוצה לנקום באייב ולחסל אותו לפני שיספיק לברוח מחוות ראפטור.
The Factory Halts – אייב מגלה שהצליח להשבית את חוות ראפטור, וכעת נותר לו רק לברוח לפני שיפול לידי הסליגים בראשות מולוק הגלוקון, שצמא לנקמה.
What A Drag – אייב נתפס על ידי הסליגים ונלקח אל חדרו של מולוק הגלוקון, שמשתוקק לחסל אותו.
Bad Ending – סרטון זה הוא למעשה הסוף הרע, והוא מופיע במקרה בו השחקן לא הציל מודוקונים במהלך המשחק, או שהציל רק מספר מועט. אייב קשור כאשר הוא חסר אונים ומולוק מתכונן לחסל אותו. המודוקונים שנותרו בחיים יכולים להציל את אייב, אך בוחרים לתת לו למות כיוון שהתנהג באנוכיות ונתן לשאר המודוקונים למות. מולוק משליך את אייב אל תוך מטחנת בשר ענקית ואייב מת. לאחר מכן, המשחק מתחיל שוב מהשלב בו אייב חוזר למפעל בחוות ראפטור. על אייב להציל את כל המודוקונים החל מאותו השלב כדי להגיע אל הסוף הטוב.
Good Ending – הסוף הטוב: אייב קשור כאשר הוא חסר אונים ומולוק מתכונן לחסל אותו. ברגע האחרון, מופיע המודוקון במסכה ובאמצעות כוחותיו המיוחדים מחשמל את מולוק למוות ולוקח את אייב בחזרה אל ארץ המודוקונים, שם הוא זוכה לקבלת פנים חמה מכל המודוקונים שהציל והחיות הקדושות.
סרטונים ושלבים > שלבי המשחק

Rupturefarms
Stockyard Escape
Monsak Lines
Paramonia
Paramonian Temple
Paramonian Nests
Scrabania
Scrabanian Temple
Scrabanian Nests
Stockyards
Rescue Zulag 1
Rescue Zulag 2
Rescue Zulag 3
Rescue Zulag 4
The Boardroom
בכל שלב על אייב להציל מודוקונים. בנוסף, ישנם מקומות נסתרים בהם נמצאים מודוקונים אותם צריך השחקן לגלות. השחקן יכול לעבור שלב גם אם לא הציל את המודוקונים באותו שלב, אך ככל שהמשחק מתקדם בלי שהשחקן הציל מודוקונים, כך גדל הסיכוי שיגיע אל הסוף הרע.
דמויות וכלים > הדמויות במשחק

להלן רשימת הדמויות לפי הסדר בו הן מופיעות במשחק:
מודוקונים – יצורים בעלי יכולות טלפתיות, שחיו בשלווה עד שהגלוקונים השתלטו על ארצם ושעבדו אותם. אייב, הדמות הראשית במשחק, הוא מודוקון, ובמהלך המשחק עליו להציל את בני מינו באמצעות כוחותיו הטלפתיים, לפני שמולוק הגלוקון יממש את מזימתו להפוך אותם לבשר למאכל. בשלבים מסוימים, אייב נעזר במודוקונים כדי להשמיד מכשולים העומדים בדרכו, על ידי אמירת סיסמאות.
גלוקונים – יצורים רשעים שמטרתם להרוויח כסף בכל דרך אפשרית. הגלוקונים אינם מופיעים במהלך שלבי המשחק, אלא רק בסרטונים (בניגוד למשחק השני והשלישי).
סליגים – יצורים רשעים שעובדים בשביל הגלוקונים. כאשר אייב הופך למבוקש, מולוק הגלוקון פוקד על הסליגים לחסלו ברגע שיאתרו אותו. הסליגים חמושים ברובים, ולכן על אייב להיזהר שלא להימצא בטווח הראייה שלהם, שכן הם ירו בו מיד. באמצעות יכולותיו הטלפתיות, אייב מסוגל להשתלט על גופו של הסליג, כל עוד הוא אינו נמצא בטווח הראייה של הסליג ואין חיישן באזור, ובכך הוא יכול להרוג סליגים אחרים ולבצע פעולות שיקלו עליו בהמשך הדרך לאחר שיחזור לגופו המקורי.
יונים – משמשות להצלת המודוקונים ולמעבר של אייב למקומות מסתור בהם מוחזקים מודוקונים. באמצעות כוחותיו הטלפתיים, אייב יוצר מהיונים מעין שער שדרכו המודוקונים עוברים למקום אחר.
פרמייטים – חיות אשר חיו בארץ המודוקונים, עד שהגלוקונים חטפו אותם והפכו אותם לפשטידות בשר. הפרמייטים נמצאים בסכנת הכחדה, וכחלק מהמשימה של אייב, הוא חייב להציל אותם. עם זאת, עליו להיזהר שלא להימצא קרוב מדי אליהם, שכן הם יטרפו אותו.
סקראבים - חיות אשר חיו בארץ המודוקונים, עד שהגלוקונים חטפו אותם והפכו אותם לעוגות בשר. הסקראבים נמצאים בסכנת הכחדה, וכחלק מהמשימה של אייב, הוא חייב להציל אותם. עם זאת, עליו להיזהר שלא להימצא בטווח הראייה שלהם, שכן הם יטרפו אותו. בנוסף, בשלבים "Scrabanian Temple" ו-"Scrabanian Nests", אייב מסוגל לשסות את הסקראבים זה בזה, באמצעות הכוח המיוחד שקיבל מהמודוקון במסכה, ובכך להסיח את דעתם בזמן שהוא בורח מהם.
גחליליות - חיות אשר מתעופפות באוויר בלהקות, ומהן אייב יכול ליצור כיתוב אשר מורה לו מה לעשות בהמשך הדרך.
עטלפים – חיות אשר נמצאות בסביבות תהום, על אייב להיזהר שלא לבוא במגע איתם, שכן הוא ימות במקום.
כלבים – חיות העזר של הסליגים. על אייב להיזהר שלא להעיר כלבים ישנים, שכן הם יטרפו אותו. בנוסף, בכל שלב במשחק על השחקן להיות זהיר ולשים לב למקומות נסתרים, מהם יכולים לצוץ כלבים בהפתעה. עם זאת, לאחר שאייב משתלט על גופו של אחד מהסליגים, הוא יכול לשלוט בכלב, על ידי קריאת "Here Boy", ולשסות אותו בסליגים אחרים על ידי פקודת "Get Him". במקרים מסוימים, אייב (בגופו של הסליג) יכול למצוא את עצמו מותקף על ידי כלבים לא מאולפים, ובמקרה זה עליו לירות בהם לפני שיספיקו לטרוף אותו.
אלום – חיה בה נעזר אייב כדי לחצות תהומות. מופיע בשלבים "Paramonia" ו-"Scrabania".
דבורים – חיות אשר מופיעות בלהקות. על אייב להיזהר שלא להימצא בסביבתן יותר ממספר שניות, שכן הם יחסלו אותו.
משחקי המשך

בעקבות הצלחת המשחק, פיתחה חברת "Oddworld Inhabitants" שלושה משחקי המשך.
משחקי המשך > עולם מוזר: האקסודוס של אייב (Oddworld: Abe's Exoddus)

משחק זה יצא לאור ב-1998, והוא המשך ישיר של "האודיסיאה של אייב". לאחר שחזר מחוות ראפטור אל ארץ המודוקונים, מגלה אייב כי הגלוקונים מחזיקים במודוקונים נוספים, אותם הכריחו להשחית קברים של מודוקונים מתים ולהכין מעצמותיהם משקה, אותו משווקים הגלוקונים, ואייב נחלץ להצלתם. משחק זה, נחשב למוצלח יותר מ"האודיסיאה של אייב", וכולל בתוכו דמויות חדשות ואפקטים נוספים, לדוגמה: אייב יכול להשתלט על גופם של פרמייטים וסקראבים, מה שאינו יכול לעשות ב"האודיסיאה של אייב".
משחקי המשך > עולם מוזר: האודיסיאה של מאנץ' (Oddworld: Munche's Oddysee)

משחק זה יצא לאור ב-2001 בגרסת תלת-ממד, בניגוד לקודמיו. המודוקונים מגלים כי אם ברצונם להציל את בני מינם המשועבדים, הם חייבים להיעזר ביצור בשם מאנץ' ולעזור לו במשימתו. מאנץ', הוא יצור אשר כל בני מינו הושמדו והוא האחרון מסוגו באודוורלד.
משחקי המשך > עולם מוזר: זעם זר (Oddworld: Stranger's Wrath)

משחק זה יצא לאור ב-2005, גם כן בגרסת תלת־ממד. המשחק אינו מהווה המשך ישיר לעלילות המשחקים הקודמים בסדרה, אלא עלילתו היא סוג של ספין אוף.